Traktorer og andre landbruksmaskiner kan begynne å brenne mens de står parkert, selv med motoren avslått. Er maskinen parkert inne, kan det ende med totalskader på både bygning og maskin.
Dette bør du gjøre:
Skru alltid av hovedstrømbryteren når du parkerer arbeidsmaskinen.
Gulvet under kjøretøyet og en meter utenfor må være tett og ha en ubrennbar overflate – for eksempel en stålplate over tregulv.
Har ikke kjøretøyet hovedstrømbryter, skal hele gulvet i garasjen være tett og ha ubrennbar overflate.
I garasjen er det påbudt å ha minst ett brannslokkingsapparat – et 6 kg ABC-apparat.